Steinulf Tungesvik

Steinulf Tungesvik (født 1965) er en norsk jurist og politiker (Sp). 

Tungesvik er født i Odda og vokste opp i Skånevik i Hordaland. Han tok Postskolen i 1984-1989 og var førstekonsulent i Postdirektoratet 1989-1993. I 1994 tok han juridisk embetseksamen (cand.jur.). Han var dommerfullmektig ved Oslo tingrett i 1997 og var senere politisk rådgiver og senere statssekretær for sosialminister Magnhild Meltveit Kleppa i den første Bondevik-regjeringen. Han var statssekretær i Samferdselsdepartementet 2005-2008 og igjen i 2012.

I 2008 ble han innstilt som Hordaland Senterparti sin toppkandidat til stortingsvalget. På nominasjonsmøte tapte han til fordel for Kjersti Toppe. Høsten 2019 lanserte han seg selv som ny lokallagsleder for Senterpartiet i Bergen. På nominasjonsmøte samme høst ble Nils Petter Sivertsen valgt som leder i lokallaget. I desember 2021 brøt Tungesvik med Bergen Senterparti i bybanesaken..

I mars 2022 vedtok et samlet styre i Bergen Senterparti  å ekskludere Tungesvik. Bakgrunnen for vedtaket var påstander om sjikane av partifeller. Vedtaket ble ikke fulgt opp av Vestland Senterparti. Tungesvik lanserte seg senere som toppkandidat for Senterpartiet i Bergen i forkant av kommunevalget i 2023, men ble ikke innstilt av nominasjonskomiteen..

Tungesvik har vært leder av Noregs Mållag, nestleder i Det Norske Teatret, leder i Norges Skiforbunds domsutvalg og nestleder i Nei til EU. 60 års omtale i Aftenposten 24. des. 2025 

Han er sønn av KrF-politikeren Hans Olav Tungesvik (1936-2027).

 Referanser 

 Eksterne lenker 

 Målmann med mange ballar i lufta Dag og Tid
 Regjeringen.no om Steinulf Tungesvik

Kategori:Nynorskforkjempere
Kategori:Norske advokater
Kategori:Statssekretærer fra Sp
Kategori:Statssekretærer i Regjeringen Stoltenberg II
Kategori:Politiske rådgivere fra Sp
Kategori:Norske tvillinger
Kategori:Personer fra Kvinnherad kommune